
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παραλίας 
στα παράλια της κοινότητας Πλαταριάς προ της ιδιοκτησίας του κ. 
Φίλη Κων/νου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατηγοριοποίηση, καθορισμός ορίων και όρων και περιορισμών δόμη¬ 


σης στον οικισμό Κάτω Λάβδανης. 2 

Κατηγοριοποίηση καθορισμός ορίων και όρων και περιορισμών δόμη¬ 
σης στον οικισμό Καλπακίου Ν. Ιωαννίνων . 3 

Τροποποιήσεις Ρυμοτομικού σχεδίου κοινότητας ΚΑΤΣΙΚΑΣ Ιωαννί¬ 
νων . 4 

Τροποποίηση εγκεκριμένου ρυμοτομικού σχεδίου στο Ο.Τ. 262 στην 

περιοχή Κιάφας Ιωαννίνων. 5 

Αναστολή έκδοσης οικοδομικών αδειών στην περιοχή του Κάτω Ελλη¬ 
νικού . 6 

ΑΝΑΚΟΙΝΩΣΕΙΣ 


Παρακατάθεση αποζημιώσεως ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο του Δήμου Βούλας για τη διάνοιξη 
της Λεωφ. Βουλιαγμένης από Βασ. Γεωργίου μέχρι Αχιλλέως, σύμ¬ 
φωνα με τις ενδείξεις της πράξης αναλογισμού 11/86. 7 

Περί ειδοποιήσεως του Ιωάννη Γεωργίου Δημητρακοπούλου, κατοίκου 
Ν. Ψυχικού Καμπούρογλου 6, για τη γενομένη απ’ αυτόν παρακα¬ 
τάθεση αποζημιώσεως, λόγω απαλλοτριώσεως ακινήτων στο Δήμο 

Χαλανδρίου (Ο.Τ. 337) για ρυμοτομία. 8 

Σύσταση γραμματίων παρακαταθήκης για ρυμοτομία και προσκύρωση 
ιδιοκτήτου οικοπέδου . 9 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2696 (1) 

Καθορισμός των ορίων του αιγιαλού και δημιουργία ζώνης παραλίας στα 
παράλια της κοινότητας Πλαταριάς προ της ιδιοκτησίας του κ. Φίλη 
Κων/νου. 

Ο ΝΟΜΑΡΧΗΣ ΘΕΣΠΡΩΤΙΑΣ 

Έφντας υπόψη: 

1. Τις διατάξεις των άρθρων 1 μέχρι και 7 του ΑΝ 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με τις 
διατάξεις: 

α) του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τεύχος Β') κοινής από¬ 
φασης των Υπουργών Προεδρίας Κυβερνήσεως και Οικονομικών «Αναμόρ¬ 


φωση Συλλογικών Οργάινων Γνωμοδοτικής και Αποφασιστικής αρμοδιότη¬ 
τας του Υπουργείου Οικονομικών». 

3. Την από 28.8.89 έκθεση της «Επιτροπής καθορισμού των ορίων του 
αιγιαλού και παραλίας και θέσεων αμμοληψίας», που καθόρισε τα όρια του 
αιγιαλού και της παραλίας στην περιοχή κοινότητας Πλαταριάς προ της 
ιδιοκτησίας του κ. Φίλη Κων/νου και το από 10.4.1989 με κλίμακα 
1:500 τοπογραφικό διάγραμμα του Διπλωματούχου Τοπογράφου μηχανι¬ 
κού του Εθνικού Μετσοβίου Πολυτεχνείου Κουλατζίδη Ιωάννη, που θεωρή¬ 
θηκε την 1.8.1989 από τη Διεύθυνση Τεχνικών Υπηρεσιών της Νομαρχίας 
Θεσπρωτίας και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυπώ¬ 
θηκε στο Αρ. Φ. 544.5/167/90 Αρ. Εγ 456/20.3.90 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδιασμό με 
τις διατάξεις του από 28.6.1955 Β.Δ/τος «περί εξαιρέσεως από της κατά 
το άρθρο 1 παράγραφος 1 του Ν. 3200/1955 αρμοδιότητος των Νομαρ¬ 
χών, αντικειμένων τινών αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παράγραφος 5 του Π.Δ. 71/ 
25.2.1984, σχετικά με τη μεταβίβαση αρμοδιοτήτων του Υπουργού Οικο¬ 
νομικών στους Νομάρχες και στις περιφερειακές Αρχές διανομαρχιακού 
επιπέδου, αποφασίζουμε: 

1. Επικυρώνουμε την από 28.8.1989 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, καθώς 
και το από 10.4.1989 τοπογραφικό διάγραμμα, που την συνοδεύει, το 
οποίο συντάχτηκε από τον Κουλατζίδη Γιάννη τοπ. μηχανικό, με κλίμακα 
1:500 και θεωρήθηκε την 1.8.1989 από τη Διεύθυνση Τεχνικών Υπηρε¬ 
σιών της Νομαρχίας Θεσπρωτίας, επί του οποίου η πιο πάνω Επιτροπή, με 
κόκκινη γραμμή καθόρισε τα όρια του αιγιαλού, στα παράλια τις Κοινότη¬ 
τας Πλαταριάς προ της ιδιοκτησίας του κ. Φίλη Κων/νου και με κίτρινη 
γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που προα- 
ναφέραμε, να δημοσιευτούν στην Εφημερίδα της Κυβερνήσεως σύμφωνα με 
τις διατάξεις του άρθρου 13 του Ν. 1078/1983. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 6 Ιουνίου 1990 
Ο Νομάρχης 

ΣΠΥΡΙΔΩΝ ΜΕΝΕΛ. ΜΑΛΑΞΙΑΝΑΚΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΑΙΓΙΑΛΟΥ 
Άρθρο 74 Π.Δ. 636/77 

Για τον καθορισμό για πρώτη φορά των ορίων του-αιγιαλού στα παράλια 
της Κοινότητας Πλαταριάς προ της ιδιοκτησίας του κ. Φίλη Κων/νου. 

Στην Ηγουμενίτσα σήμερα την 28.8.89 οι υπογραφόμενοι: 

1. Κων/νος Σιούτης, Προϊστάμενος Δ.Ο.Υ. Ηγουμενίτσας, ως Πρόε- 
δρος. 

2. Γιάνης Γραμμένος Τοπ. Μηχ. με Α’ βαθ. ως μέλος. 

3. Γεώργιος Μπουμπόπουλος, Υπολιμενάρχης Ηγουμενίτσας, ως μέ¬ 
λος, αποτελούντες την Επιτροπή καθορισμού των ορίων του αιγιαλού σύμ¬ 
φωνα με το άρθρο 74 του Π.Δ. 366/77 και της αριθ. 4845/89 εντολής 
του Προέδρου αυτής μεταβήκαμε επί τόπου στην προαναφερόμενη περιοχή 
την, αφού λάβαμε υπόψη: 

1. Την αίτηση του Φίλη Κων/νου που ζητούσε τον καθορισμό ορίων του 
αιγιαλού προ της ιδιοκτησίας του. 

2. Το τοπογραφικό και υψομετρικό διάγραμμα σε κλίμακα 1:500, που 
συντάχθηκε από τον Κουλατζίδη Γιάννη Τοπ. Μηχ. την 10.4.89 και ελέγ¬ 
χθηκε για την ακρίβεια της απωτύπωσης από τον Γιάννη Γραμμένο, Τοπο¬ 
γράφο Μηχ/κό της Δ.Τ.Υ. Νομού Θεσπρωτίας και θεωρήθηκε από τη 
Δ.Τ.Υ. Ν.θ. την 1.8.89 όπως το άρθρο 20 ου Ν. 719/77 ορίζει. 

3. Τις διατάξεις του Α.Ν. 2344/40 όπως αυτός τροποποιήθηκε, καθώς 
και την σχετική με αυτόν Δικαστηριακή Νομολογία. 

4. Την αντίληψη που σχηματίσαμε κατά τη μετάβασή μας στο μέρος για 
το πλάτος της βρέχόμενης ζώνης της ξηράς και λοιπών στοιχείων όπως: 

α) Ημορφολογία της περιοχής είναι στο μεγαλύτερο τμήμα αργιλώδης 
με μεγάλες κλίσεις στο Ν.Α. τμήμα και μικρότερες στο Β.Δ. τμήμα. 

Δεν υπάρχουν καταπτώσεις και ούτε ενδείξεις μεταβολής του αιγιαλού, 
επίσης δεν υπάρχει παλαιός αιγιαλός. 

β) Στην ακτή δεν έχουν γίνει διαβρώσεις, προσχώσεις και δεν έχουν εκτε- 
λεστεί έργα. 

γ) Τα βάθη της θάλασσας είναι μικρά. 

δ) Η παλίροια δεν παρουσιάζει μεγάλες διακυμάνσεις και δεν υπάρχουν 
ισχυρά θαλάσσια ρεύματα. 

ε) Η διεύθυνση των ανέμων είναι κύρια Νοτιοδυτική, έντασης 5-6 Μπο¬ 
φόρ και το ύψος κύματος μικρό. 


5. Λοιπά στοιχεία που έλαβε υπόψη της η Επιτροπή, μαρτυρικές καταθέ¬ 
σεις, τίτλοι ιδιοκτησίας έγγραφα Τ.Σ.Ν κ.λπ., καθώς και τα συμπεράσματα 
που προκύπτουν από αυτά, αποφασίζει: 

1. Καθορίζει επί του τοπογραφικού διαγράμματος. 

α) Την οριογραμμή του αιγιαλού με κόκκινη συνεχή πολυγωνική γραμμή 
Κ16, Κο, ΚΙ, Κ2.Κ9 της οποίας οι κορυφές εξασφαλίζονται από στα¬ 

θερά σημεία που φαίνονται στο τοπογραφικό διάγραμμα. 

β) Την οριογραμμή της παραλίας με κίτρινη πολυγωνική γραμμή Κ16, 

Κο', ΚΙ 1 , Κ2’.Κ'9 σε σταθερή απόσταση 10 μ. από την οριογραμμή του 

αιγιαλού. 

2. Αποφαίνεται ότι δεν υφίσταται παλιός αιγιαλός. 

3. Δεν υφίστανται κτίσματα στη ζώνη της παραλίας. 

4. Καθορίζει ζώνη παραλίας 10 μ. επειδή δεν εξυπηρετούνται οι σκοποί 
της παραγράφου 1 του άρθρου 7 του Α.Ν. 2344/40. 

Ο Πρόεδρος 
ΣΙΟΤΤΗΣ ΚΩΝ/ΝΟΣ 
Τα Μέλη 

ΓΙΑΝΝΗΣ ΓΡΑΜΜΕΝΟΣ 
Τοπ. Μηχ. με Α' Βαθ. 

ΓΕΩΡ. ΜΠΟΤΜΠΟΠΟΤΛΟΣ 
Υπολιμενάρχης 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 453 (2) 

Κατηγοριοποίηση, καθορισμός ορίων και όρων και περιορισμών δόμησης 
στον οικισμό Κάτω Λάβδανης. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντοις υπόψη: 

1. Τις διατάξεις του Π.Δ./τος 24.4.85 ΦΕΚ 131 Δ’ «περί τρόπου καθο¬ 
ρισμού ορίων οικισμών της χώρας μέχρι 2.000 κατ. κατηγορίες αυτών και 
καθορισμού όρων και περιορισμών δόμησης και όπως τροποποιήθηκαν από 
το Π.Δ/γμα 14.2.87 ΦΕΚ 133Δ\ 

2) Τις προτάσεις των ιδιωτών μελετητών Μηχ/κών στους οποίους ανα¬ 
τέθηκε σχετική μελέτη στα πλαίσια του προγράμματος Ανοικτών Πόλεων 
που αφορούν την κατηγοριοποίηση και τον προσδιορισμό ορίων του οικισμού 
Κάτω Λάβδανης Κοινότητας Λάβδανης. 

3) Τα δελτία αρχιτεκτονικής αναγνώρισης που συμπληρώθηκαν από 
τους προαναφερόμενους μελετητές κατά τις υποδείξεις των σχετικών προ¬ 
διαγραφών του Υπ. ΠΕ.ΧΩ.Δ.Ε. 

4) Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

5) Την υπ’ αριθ. 4/1985 απόφαση του Κοινοτικού Συμβουλίου Λάβδα- 
νης. 

6) Την γνωμοδότηση του Δασαρχείου Ιωαννίνων για τις περιοχές που 
πρέπει να εξαιρεθούν των ορίων του οικισμού σαν δάση και δασικές εκτάσεις 
όπως διατυπώθηκαν με το υπ’ αριθ. 4952/20.12.88. 

7) Την υπ’ αριθ. 10/11.5.1989 γνωμοδότηση του ΣΧΟΠ του Νομού, 

8) Τις διατάξεις του Α.Ν. 314/68 και του άρθρου 9 του Ν. Δ/τος 
17.7.23 «περί αρμοδιότητας επιβολής όρων δόμησης κ.λπ.». 

9) Την Γ4δ/15883/1903/8.2.88 απόφαση Τπ. ΠΕ.ΧΩ.Δ.Ε. για κα¬ 
τάργηση της δημοσίευσης διαγραμμάτων σε ΦΕΚ, αποφασίζουμε: 

1) Κατατάσσουμε τον οικισμό του θέματος στις κατηγορίες Μικρό, Στά¬ 
σιμο, διάσπαρτο και αδιάφορο. 

2) Καθορίζουμε τα όρια του οικισμού του θέματος όπως αυτά φαίνονται 
στο συνοδευτικό της παρούσας σχεδιάγραμμα σε κλ. περίπου 1:5000 που 
αποτελεί αναπόσπαστο μέρος της απόφασης αυτής και συντάχθηκε βάσει 
στοιχείων χαρτών και επί τόπου ελέγχου. 

3) Καθορίζουμε τους ακόλουθους Γενικούς και Ειδικούς όρους και περιο¬ 
ρισμούς δόμησης: 

Α. Γενικοί όροι δόμησης. 


1. Εντός των ορίων του οικισμού ισχύουν οι γενικοί όροι δόμησης που 
προβλέπονται από τα Π.Δ/γματα 24.4.85 ΦΕΚ 181 Δ' και 14.2.87 ΦΕΚ 
133Δ’. 

α. Για τον οικισμό Κ. Λάβδανης αρτιότητα γηπέδου 500,0 τ.μ. για τα 
γήπεδα που βρίσκονται στα όρια του παραπάνω οικισμού. 

2. Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδόν είχαν στις 3.5.85 ημέρα δημοσίευσης του από 
24.4.85 Π.Δ/τος ΦΕΚ 181 Δ’. 

3. Καθορίζουμε οικοδομική γραμμή σε απόσταση 40,0 μ. από τον άξονα 
της 48ης Επαρχιακής οδού για τα οικόπεδα εντός του οικισμού. 

Β. Ειδικοί όροι δόμησης. 

Για τον οικισμό του θέματος καθορίζουμε τους ειδικούς όρους δόμησης 
που αναγράφονται στην καρτέλλα που συνοδεύει την παρούσα με την διευ- 
κρίνηση ότι είναι υποχρεωτικοί οι όροι που αναφέρονται στην: α) κάλυψη οι¬ 
κοδομής με στέγη από κεραμίδια ή πλάκες με μέγιστη κλίση 50% και μέγι- 
στη προεξοχή 0,8 μ. 

β) Κάλυψη (ανοικτού εξώστη με τα ίδια στοιχεία της στέγης και το μήκος 
του εξώστη να μην εκτείνεται σε όλο το μήκος της αντίστοιχης όψης του κτι¬ 
ρίου. 

Τα υπόλοιπα στοιχεία της καρτέλλας είναι δυνητικά για τον ιδιοκτήτη ή 
τον μελετητή.' 

4. Πριν από οποιαδήποτε κατάτμηση οικοπέδων εντός των ορίων του οι¬ 
κισμού θα πρέπει να θεωρείται το σχετικό τοπογραφικό διάγραμμα από το 
ΤΠ και ΠΕ Ν. Ιωαννίνων ώστε να εξασφαλίζεται: 

α) Η συνέχεια των υπαρχόντων κοινοχρήστων χώρων και η δημιουργία 
νέων, σύμφωνα με τα οριζόμενα στις διατάξεις της παρ. 1 του άρθρου 6 του 
Π.Δ/τος 24.4.85 ΦΕΚ 181 Δ’και του Π.Δ/τος 14.2.87 ΦΕΚ 133 Δ’και 

β) Να εξασφαλίζεται οπωσδήποτε η συνέχεια των υφισταμένων ή εγκε¬ 
κριμένων δρόμων του οικισμού. Κατά τα λοιπά ισχύουν τα οριζόμενα στα 
Π.Δ/τα της 24.4.85 ΦΕΚ 181 Δ’ και της 14.2.87 ΦΕΚ 133 Δ’. 

5. Το σχεδιάγραμμα οριοθέτησης κλίμακας περίπου 1:5000 που συνο¬ 
δεύει την παρούσα απόφαση αναρτάται για 15 ημέρες ταυτόχρονα με την 
υπογραφή στον πίνακα ανακοινώσεων του Τμ. Πολ. και Πολ. Εφ. Νομ. Ιω¬ 
αννίνων. 

6. Η παρούσα απόφαση με την καρτέλλα ειδικών όρων δόμησης που τη 
συνοδεύουν να δημοσιευθεί στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 22 Μαΐου 1990 
Ο Νομάρχης 

ΕΥΑΓΓΕΛΟΣ ΧΑΡΑΛΑΜΠΙΔΗΣ 

Αριθ. 574 (3) 

Κατηγοριοποίηση καθορισμός ορίων και όρων και περιορισμών δόμησης 
στον οικισμό Καλπακίου Ν. Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1) τις διατάξεις του Π. Δ/τος 24.4.85 ΦΕΚ 181 Δ «περί τρόπου καθορι¬ 
σμού ορίων οικισμών της χώρας μέχρι 2.000 κατ. κατηγορίες αυτών και 
καθορισμού όρων και περιορισμών δόμησης και όπως τροποποιήθηκαν από 
το Π.Δ/γμα 14.2.87 ΦΕΚ 133Δ'. 

2) τις προτάσεις των ιδιωτών μελετητών Μηχ/κών στους οποίους ανα¬ 
τέθηκε σχετική μελέτη στα πλαίσια του προγράμματος Ανοικτών Πόλεων 
που αφορούν την κατηγοριοποίηση και τον προσδιορισμό ορίων του οικι¬ 
σμού. 

3) τα δελτία αρχιτεκτονικής αναγνώρισης που συμπληρώθηκαν από τους 
προαναφερόμενους μελετητές κατά τις υποδείξεις των σχετικών προδιαγρα¬ 
φών του Τπ. ΠΕ.Χ.Ω.Δ.Ε. 

4) τα πληθυσμιακά στοιχεία της τελευταίας απογραφής του Κράτους της 
ΕΣΤΕ. 

5) την 36/1988 απόφαση του Κοινοτικού Συμβουλίου της Κοινότητας 
Καλπακίου. 

6) Την γνωμοδότηση του Δασαρχείου Ιωαννίνων για τις περιοχές που 
πρέπει να εξαιρεθούν των ορίων του οικισμού σαν δάση και δασικές εκτάσεις 
όπως διατυπώθηκε με το 923/10.2.1988 έγγραφό του. 

7) Τις 104/8.6.89 και 7/8.5.90 γνωμοδοτήσεις του ΣΧΟΠ του Νο¬ 
μού. 

8) Τις διατάξεις του Α.Ν. 314/68, και του άρθρου 9 του Ν.Δ/τος 
17.7.23 «περί αρμοδιότητας επιβολής όρων δόμησης κλπ.». 

9) Την Γ4δ/15883/1903/8.2.88 απόφαση Τπ. ΠΕ.ΧΩ.Δ.Ε. για κα¬ 
τάργηση της δημοσίευσης διαγραμμάτων σε ΦΕΚ, αποφασίζουμε: 

1) Κατατάσσουμε τον οικισμό του θέματος στις κατηγορίες: ούτε περια- 
στικού, ούτε παραλιακού, ούτε τουριστικού, Δυναμικού και Μεσαίου. 

2) Καθορίζουμε τα όρια του οικισμού του θέματος όπως αυτά φαίνονται 
στα συνοδευτικά της παρούσας σχεδιαγράμματα σε κλ. περίπου 1:5000 
που αποτελούν αναπόσπαστο μέρος της απόφασης αυτής και συντάχθηκαν 
βάσει στοιχείων χαρτών και επί τόπου ελέγχου. 

3) Καθορίζουμε τους ακόλουθους Γενικούς και Ειδικούς όρους και περιο¬ 
ρισμούς δόμησης. 

Α. Γενικοί όροι δόμησης. 

1. Εντός των ορίων του οικισμού ισχύουν οι γενικοί και ειδικοί όροι δόμη¬ 
σης που προβλέπονται από την υπ’ αριθ. 10347/13.7.88 απόφαση Νο¬ 
μάρχη με την οποία εγκρίθηκε το Ρυμοτομικό Σχέδιο του οικισμού. 

2. Το σχεδιάγραμμα οριοθέτησης κλίμακας περίπου 1:5000 που συνο¬ 
δεύει την παρούσα απόφαση αναρτάται ταυτόχρονα με την υπογραφή στον 
πίνακα ανακοινώσεων του Τμ. Πολ. και Πολ. Εφ. Νομ. Ιωαννίνων. 

3. Η παρούσα απόφαση να δημοσιευθεί στην Εφημερίδα της Κυβερνήσεως. 

Ιωάννινα, 31 Μαΐου 1990 
Ο Νομάρχης 

ΕΤΑΓ. ΧΑΡΑΛΑΜΠΙΔΗΣ 

-♦- 

Αριθ. 234 (4) 

Τροποποιήσεις Ρυμοτομικού σχεδίου κοινότητας ΚΑΤΣΙΚΑΣ Ιωαννί- 

νων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Ν.Δ/τος της 17.7.1923 (ΦΕΚ 228 Α/ 
16.8.1923) «περί σχεδίων πόλεων και κωμών του Κράτους» και συγκεκρι¬ 
μένα του άρθρου 3 αυτού. 

2) Τις διατάξεις του Ν. 3200/55; «περί διοικητικής αποκεντρώσεως» 
όπως τροποποιήθηκαν και συμπληρώθηκαν με το Ν.Δ. 532/70. 

3) Τις διατάξεις του Α.Ν. 314/68 (ΦΕΚ 47Α') όπως αντικαταστάθηκε 
με το Ν.Δ/γμα 1018/71 (ΦΕΚ 220 Α). 

4) Τις διατάξεις του Π.Δ/τος 183/1986 (ΦΕΚ 70Α/5.6.86) για 
«έγκριση τροποποιήσεων και καθορισμός όρων και περιορισμών δόμησης 
από τους Νομάρχες». 

5) Το Π.Δ/γμα της 13.4.1989 (ΦΕΚ 34 Δ'/2.6.89) με το οποίο εγκρί¬ 
θηκε το Ρυμοτομικό Σχέδιο επέκτασης Κατσικά Ιωαννίνων και την 79/ 
3.2.89 (ΦΕΚ 106 Δ'/20.2.89) απόφαση Νομάρχη Ιωαννίνων με την 
οποία εγκρίθηκε η αναθεώρηση του εγκεκριμένου σχεδίου του ίδιου οικι¬ 
σμού. 

6) Τις υπ’ αριθμόν 132/18.12.1989 και 16/19.2.1990 αποφάσεις 
του Κοινοτικού Συμβουλίου Κατσικά. 

7) Την γνωμοδότηση του Σ.ΧΟΠ όπως αυτή εκφράστηκε ομόφωνα με 
την 6/24.4.1990 πράξη του. 

8) Την Γ4δ/15883/1903/8.2.1988 απόφαση ϊπουργού ΠΕ ΧΩ Δ Ε 


για την κατάργηση της δημοσίευσης διαγραμμάτων σε ΦΕΚ, αποφασί¬ 
ζουμε: . 

τροποποιείται το εγκεκριμένο Ρυμοτομικό Σχέδιο Κατσικά Ιωαννίνων 
και συγκεκριμένα: 

α) Μετατοπίζεται ο δρόμος μεταξύ των Ο.Τ. 28, 29 ΚΑΙ 34, 35 και στο 
Ο.Τ. 40 προς το όριο του σχεδίου, όπως σημειώνεται στα αντίγραφα του 
εγκεκριμένου Ρυμοτομικού Σχεδίου. ^ 

β) Μειώνεται το πλάτος του δρόμου μεταξύ του Ο.Τ. 183 της επέκτασης 
και των Ο.Τ. 79 και 80 του αναθεωρηθέντος σχεδίου από 12,00 σε 10,00 
μ. και η πρασιά του Ο.Τ. 183 προς την πλευρά των Ο.Τ. 79 και 80 από 
4,00 σε 3,00 μ., όπως σημειώνεται στο συνημμένο αντίγραφο του εγκεκρι¬ 
μένου σχεδίου. 

γ) Καταργείται η πρασιά στο Ο.Τ. 25 του αναθεωρηθέντος Ρ.Σ. προς 
την πλευρά του Ο.Τ. 31. 

Τα σχεδιαγράμματα κλίμακας 1:1000' και 1:200 που συνοδεύουν την 
παρούσα αναρτώνται ταυτόχρονα με την υπογραφή της στον πίνακα ανα¬ 
κοινώσεων του Τ.Π. και π.Ε. επί δεκαπέντε (15) ημέρες. 

Η Παρούσα ισχύει μετά την δημοσίευσή της στην εφημερίδα της Κυβερ¬ 
νήσεως. 

Η απόφαση να δημοσιευθεί στην Εφημερίδα της Κυβερνήσεως. 

Ιωάννινα, 31 Μαΐου 1990 
Ο Νομάρχης 

ΕΤΑΓ. ΧΑΡΑΛΑΜΠΙΔΗΣ 

-- 

Αριθ. 237 (5) 

Τροποποίηση εγκεκριμένου ρυμοτομικού σχεδίου στο Ο.Τ. 262 στην πε¬ 
ριοχή Κιάφας Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις του Ν.Δ/τος της 17.7.1923 «περί σχεδίων πόλεως, 
κωμών κλπ.» και ειδικώτερα το άρθρο 3 αυτού. 

2) Τις διατάξεις του Ν. 3200/55 «περί διοικητικής αποκεντρώσεως 
όπως τροποποιήθηκαν και συμπληρώθηκαν μεταγενέστερα με το Ν. 532/ 
70. 

3) Τις διατάξεις του Π.Δ. 183/86 (ΦΕΚ 70Α/5.6.86 «περί εγκρίσεως 
τροποποιήσεων από τους Νομάρχες». 

4) Το εγκεκριμένο Ρυμοτομικό σχέδιο της περιοχής Κιάφας ΦΕΚ 635 

Δ/ 

3.7.87. 

5) Τις υπ’ αριθ. 294/89, 496/89 και 29/90 αποφάσεις του Δημοτικού 
Συμβουλίου Δήμου Ιωαννιτών. 

6) Την γνωμοδότηση του Σ.ΧΟΠ του Νομού Ιωαννίνων που διατυπώ¬ 
θηκε στην πράξη του με αριθμό 6/24.4.90 (θέμα Ιο). 

7) Την Γ4δ/15883/1903/88 απόφαση Τπουργού ΠΕΧΩΔΕ για την 
μη δημοσίευση διαγραμμάτων, αποφασίζουμε: 

Την τροποποίηση του εγκεκριμένου Ρυμοτομικού σχεδίου στο Ο.Τ. 262 
στην περιοχή Κιάφας Ιωαννίνων με την διατήρηση της παρόδου Γκορτζϊδη 
ως έχει σήμερα και την δημιουργία προκηπίων εκατέρωθεν της παρόδου 
πλάτους 1,50 μ. όπως φαίνεται στο συνημμένο διάγραμμα σε κλίμακα 
1 : 1000 . 

Το διάγραμμα που συνοδεύει την παρούσα απόφαση αναρτάται ταυτό¬ 
χρονα με την δημοσίευση σε ΦΕΚ στον πίνακα ανακοινώσεων του ΤΠ και 
ΠΕ Ιωαννίνων και για διάστημα 15 ημερών. 

Η ισχύς της παρούσας αρχίζει από την δημοσίευσή της στην εφημερίδα 
της Κυβερνήσεως. 

Η απόφαση να δημοσιευθεί στην Εφημερίδα της Κυβερνήσεως. 

Ιωάννινα, 31 Μαΐου 1990 
Ο Νομάρχης 

ΕΤΑΓ. ΧΑΡΑΛΑΜΠΙΔΗΣ 

-♦- 

Αριθ. οικ. 431497/1490 (6) 

Αναστολή έκδοσης οικοδομικών αδειών στην περιοχή του Κάτω Ελληνικού. 

Ο ΝΟΜΑΡΧΗΣ ΠΕΙΡΑΙΑ 

Έχοντας υπόψη: 

1. Το Ν.Δ/γμα της 17.7/16.8.1923 και ειδικώτερα το άρθρο 8 πα¬ 
ρά™. 2 όπως συμπληρώθηκε με το άρθρο 1 του Ν. 551/17. 

2. Την παράγρ. 13 του άρθρου 8 του Ν. 1512/85 (ΦΕΚ 4Α/85). 

3. Το Π.Δ/γμα 183/9.5.86 (ΦΕΚ 70Α/86). 

4. Την με αρ. 38/90 Απόφαση του Δημ. Συμβουλίου του Δήμου Ελληνι¬ 
κού. 

5. Το με αρ. πρωτ. 57332/11.9.89 έγγραφο της Δ/νσης Γ2 του 
ΐπουργείου ΤΠΕΧΩΔΕ. 

6. Την γνωμοδότηση του ΝΣΧΟΠ από την συνεδρίαση της 5.4.90 πρα- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


κτιχό 13, αποφασίζουμε: 

Εγκρίνεται η αναστολή χορήγησης οικοδομικών Αδειών στην περιοχή 
«ΚΑΤΩ ΕΛΛΗΝΙΚΟΥ» του Δήμου Ελληνικού για όλες τις χρήσεις πλην 
κατοικίας για χρονικό διάστημα ενός (1) έτους. 

Για τις υπόλοιπες χρήσεις εξαιρούνται από την αναστολή: 

α) Επισκευές χωρίς προσαύξηση του όγκου. 

Ρ) Εργασίες για την Ασφάλεια των οικοδομών και άρση κινδύνων. 

γ) Κατεδαφίσεις. 

δ) Περιτοιχίσεις. 

Η ισχύς της Απόφασης αυτής αρχίζει από την δημοσίευσή της στην Εφη¬ 
μερίδα της Κυβερνήσεως. 

Η απόφαση να δημοσιευθεϊ στην Εφημερίδα της Κυβερνήσεως. 

Πειραιάς, 1 Ιουνίου 1990 

Ο Νομάρχης Πειραιά 
Π. ΓΥΦΤΟΥΛΑΣ 


- -4 - 

ΑΝΑΚΟΙΝΩΣΕΙΣ 

Αριθ. Δ12δ/οιχ./33738 ( 7 ) 

Παρακατάθεση αποζημιώσεως ακινήτων που έχουν ρυμοτομηθεί με το 
εγκεκριμένο ρυμοτομικό σχέδιο του Δήμου Βούλας για τη διάνοιξη της 
Λεωφ. Βουλιαγμένης από Βασ. Γεωργίου μέχρι Αχιλλέως, σύμφωνα με 
τις ενδείξεις της πράξης αναλογισμού 11/86. 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 


Έχοντας υπόψη: 

1) Τις διατάξεις του ν.δ. 17.7.1923 «Περί σχεδίων πόλεων, κωμών 

κλπ.» (ΦΕΚ 228 Α/23). μ 

2) Τις διατάξεις του ν.δ/τος 197/71 «Περί αναγκαστικών απαλλο¬ 
τριώσεων» (ΦΕΚ 1Α/71). 


3) Την εξουσιοδοτική απόφαση 
79/Φ.Θ.2.2.1/24.8.89 ΦΕΚ 6 


του Υπουργού ΠΕΧΩΔΕ Δ17α/01/ 
66 Β’/6.9.89. 


4) Τον πίνακα παρακατάθεσης της αποζημίωσης με ημερομηνία 
23.4.90 που καθορίστηκε με την απόφαση 11259/19.10.87 του Εφε- 
ιείου Αθήνας για ακίνητα που ρυμοτομήθηκαν με το εγκεκριμένο ρυμο¬ 
τομικό σχέδιο του Δήμου Βούλας για τη διάνοιξη της Λεωφ. Βουλιαγμέ¬ 
νης από Βασ. Γεωργίου μέχρι Αχιλλέως σύμφωνα με τις ενδείξεις της 
τράξης αναλογισμού 11/86. 


5) Τις διατάξεις του Π.Δ. 69/88 ΦΕΚ 28/16.2.88 τ.Δ' «Οργανι¬ 
κός Γ.Γ.Δ.Ε.» ειδοποιούμε: 

Τα πρόσωπα που έχουν ή αξιώνουν εμπράγματα δικαιώματα στα 
εαραπάνω ακίνητα που έχουν ρυμοτομηθεί, όπως σημειώνονται στα 
:τοιχεία προδικασίας του άρθρου 5 του ν. 653/77 ότι η αποζημίωση 
'ΐα τα ακίνητα αυτά έχει κατατεθεί στο Ταμείο Παρακαταθηκών και 
ίανείων, ύστερα από τον συμψηφισμό δικαιωμάτων και υποχρεώσεων 
:ου προβλέπει το άρθρο 6 του ν. 5269/31 με την έκδοση του γραμμα- 
ίου παρακαταθήκης 767/28.5.90 για συνολικό ποσό 198.200 δραχ- 
ιές. 


Η παρακατάθεση της αποζημίωσης, έγινε υπέρ των προσώπων που 
Αναγράφονται παρακάτω και θα καταβληθεί μόνο στα πρόσωπα που θα 
:ναγνωριστούν δικαιούχοι. 1) Λαζαρίδη Παναγιώτη και Δράκου Βασι- 
είας συζ. Αντωνίου. 


Αθήνα, 5 Ιουνίου 1990 


Με εντολή Υπουργού 
Η Τμηματάρχης 
ΜΑΡΙΑ ΠΑΝΑΓΙΩΤΙΔΟΥ 


Περί ειδοποιήσεως του Ιωάννη Γεωργίου Δημητρακοπούλου, κατοίκου 
Ν. Ψυχικού Καμπούρογλου 6, για τη γενομένη απ’ αυτόν παρακα¬ 
τάθεση αποζημιώσεως, λόγω απαλλοτριώσεως ακινήτων στο Δήμο 
Χαλανδρίου (Ο.Τ. 337) για ρυμοτομία. 

Σύμφωνα με τις διατάξεις του ΑΝ 1731/1939 και των άρθρ. 7 και 
8 του ΝΔ 797/1971 «περί αναγκαστικών απαλλοτριώσεων» γνωρί¬ 
ζουμε στους παρακάτω αναφερομένους δηλ.: α) αυτούς που έχουν ή αξι¬ 
ώνουν δικαιώματα αποζημιώσεως, πάνω σε οικόπεδο, που απαλλοτρι¬ 
ώθηκε σε εφαρμογή του ρυμοτομικού σχεδίου Δήμου Χαλανδρίου (διά¬ 
ταγμα από 10.4.59) στο Ο.Τ. 337 και επάνω στις οδούς Τομπάζη, 
Φιλ. Εταιρείας και Αργοναυτών, ως η 124/76 Πράξη προσκυρώσεως 
και αναλογισμού αποζημιώσεως της Πολ/κής Υπηρεσίας Νομαρχιακού 
Διαμερίσματος Ανατ. Αττικής, όπως αυτό έχει αποτυπωθεί και φαίνεται 
στο διάγραμμα που συνοδεύει την άνω 124/76 πράξη, ως έχει τροπο¬ 
ποιηθεί και κυρωθεί νομίμως. Η απαλλοτριωθείσα έκταση έχει εμβαδό 
269,40 μ2 και βρίσκεται στο Δήμο Χαλανδρίου στο Ο.Τ. 337 και στη 
συμβολή των οδών Τομπάζη, Φιλ. Εταιρείας και της υπό διάνοιξιν οδού 
Αργοναυτών. Απ αυτά 146,60 μ2 προσκυρώνονταιστην ιδιοκτησία 
Ιωάννη Γ. Δημητρακόπουλου και 122,80 μ2 ρυμοτομούνται με υπο¬ 
χρέωση τούτου (Ιω. Δημητρακοπούλου) σ’ αποζημίωση των δικαιού¬ 
χων πρώην ιδιοκτητών της εκτάσεως, β) αυτούς που είναι τυχόν δανει¬ 
στές και έχουν εγγράψει βάρη ή κατασχέσεις πάνω στο απαλλοτριωθέν 
ή τρίτους διεκδικητές τούτου ότι, η αποζημίωση, που καθορίστηκε προ- 
σωρινώς με τη 272/1990 απόφαση του Μονομ. Πρωτοδικείου Αθη¬ 
νών, η οποία εκδόθηκε κατόπιν δίκης μεταξύ των: Ιωάννη Δημητρακο¬ 
πούλου και λοιπών και των Ευανθίας χηρ. Δημ. Γεωργιοπούλου, Ευ¬ 
φροσύνης χηρ. Σωτ. Γεωργιοπούλου, Κων/νου Σωτ. Γεωργιοπούλου 
και λοιπών, οι οποίοι αξιώνουν δικαιώματα πάνω στο απαλλοτριωθέν, 
ως άνω οικόπεδο, ανερχόμενη στο συνολικό ποσό των δραχμών δέκα 
εκατομμυρίων εφτακοσίων εβδομήντα εξ χιλιάδων (10.776.000) πα¬ 
ρακατατέθηκε στο Ταμείο Παρ/κών και Δανείων Αθηνών υπέρ των ει- 
καζομένων δικαιούχων αυτής, που θ’ αναγνωρισθοΰν δικαστικώς, με 
την επιφύλαξη κάθε δικαιώματος μου και εκδόθηκε το 768/ 
28.5.1990 γραμμάτιο σύστασης παρακαταθήκης του άνω Ταμείου 
Παρ/κών, για το ποσό τούτο των 10.776.000, το οποίο γραμμάτιο, θα 
βρίσκεται στα χέρια μου και θα παραδοθεί στο δικαιούχο ή στους δι¬ 
καιούχους που θα προσκομίσουν απόφαση του Δικαστηρίου με την οποία 
θ’ αναγνωρίζωνται δικαιούχοι. 

Ο Ειδοποιών 

I. ΔΗΜΗΤΡΑΚΟΠΟΥΛΟΣ 
-♦- 


Σύσταση γραμματίου παρακαταθήκης για ρυμοτομία και προσκύρωση 
ιδιοκτήτου οικοπέδου. 

ΑΡΙΘΜΟΣ: 21186. 

ΓΡΑΦΕΙΟ ΠΑΡΑΚΤΑΘΗΚΩΝ: Α ΣΕΡΡΩΝ. 

ΓΡΑΜΜΑΤΙΟ ΣΥΣΤΑΣΕΩΣ ΠΑΡΑΚΑΤΑΘΗΚΗΣ ΠΟΣΟΥ: δρν 
3.110.000. 

ΚΑΤΑΘΕΤΗΣ: ΒΡΑΝΑΣ ΓΕΩΡΓΙΟΣ ΤΟΥ ΝΙΚΟΛΑΟΥ, κάτοικος 
Σερρών, Εθνικής Αντίστασης 33. 

^ ΠΟΣΟ ΠΑΡΑΚΑΤΑΘΕΣΗΣ: Τρία εκατομμύρια εκατόν δέκα χιλιά- 

ΑΙΤΙΑ ΠΑΡΑΚΑΤΑΘΕΣΗΣ: Υπέρ της Κτηματικής Υπηρεσίας του 
Δημοσίου. Το ποσό αυτό παρακατατίθεται για πλήρη καταβολή του τι¬ 
μήματος του ΑΚ 6492 Α και 22303 τα οποία ρυμοτομούνται και προ- 
σκυρούνται υπέρ της ιδιοκτησίας κατά μεν τον χρόνο σύστασης της πρά- 
ξης (15.2.33) Αννας Χατζηγιάννη, νυν δε ιδιοκτησία Βρανά Γεωργίου, 
που βρίσκεται στην πόλη των Σερρών Ο.Π. 83. 

Το τίμημα καθορίστηκε με την υπ’ αριθμ. 3/30.1.1990 απόφαση 
της κτηματικής Υπηρεσίας Σερρών. 

ΠΕΡΙΓΡΑΜΜΑ ΠΡΟΣΚΥΡΟΥΜΕΝΟΥ: 65 - 48 - 49 - 52 - 64 - 
65, εμβαδού 98 τ.μ. 

ΠΕΡΙΓΡΑΜΜΑ ΡΥΜΟΤΟΜΟΥΜΕΝΟΥ: 65 - 152 - 153 - 48 - 
65, εμβαδού 57,50 τ.μ. 

ΗΜΕΡΟΜΗΝΙΑ ΠΑΡΑΚΑΤΑΘΕΣΗΣ: 7.6.1990. 

Αθήνα, 8 Ιουνίου 1990 
Ο Δικηγόρος 

Κ. ΧΑΤΖΗΔΗΜΗΤΡΙΟΥ 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 



